b'\n_START_ARTICLE_\nHaas F1 Team\n_START_SECTION_\nHistorie\n_START_PARAGRAPH_\nHaas er det f\xc3\xb8rste amerikanske team, der indsendte en F1-ans\xc3\xb8gning efter det mislykkede amerikanske US F1-projekt i 2010, og det er det f\xc3\xb8rste amerikanske hold i Formel 1 siden det ikke-besl\xc3\xa6gtede Haas Lola-t\xc3\xb8j var med i s\xc3\xa6sonerne 1985 og 1986. Haas Lola-teamet blev ejet af den tidligere McLaren-chef Teddy Mayer og Carl Haas, som ikke er relateret til Gene Haas. _NEWLINE__NEWLINE_Efter sammenbruddet af Marussia F1 i l\xc3\xb8bet af s\xc3\xa6sonen 2014 og auktion over deres aktiver, k\xc3\xb8bte Haas holdets Banbury-hovedkvarter for at fungere som en fremadrettet base for deres operationer europa. _NEWLINE_Uden begr\xc3\xa6nsningen af F1-reglerne indtil det tidspunkt, hvor holdet faktisk gik ind i Formel 1, afpr\xc3\xb8vede Haas sin nye racer i december 2015 og f\xc3\xb8r de officielle testk\xc3\xb8rsler gik i gang i Barcelona en m\xc3\xa5neds tid f\xc3\xb8r F1 s\xc3\xa6sonen 2016 startede. _NEWLINE__NEWLINE_Haas henvendte sig til den italienske producent Dallara for at f\xc3\xa5 dem til at bygge deres chassis (Monocoque), mens motorerne, gearkasser, styrt\xc3\xb8j, affjedring og alt det elektriske (inkl. rat) bliver leveret af Ferrari mens Haas selv st\xc3\xa5r for udviklingen af alt det aerodynamiske. Haas bekr\xc3\xa6ftede, at den nye bil havde best\xc3\xa5et de obligatoriske FIA crash-test den 8. januar 2016._NEWLINE__NEWLINE_Den tidligere teknisk direkt\xc3\xb8r for Jaguar og Red Bull Racing, Guenther Steiner blev udvalgt til "Team Principal" aka hovedleder for HAAS F1 Teamet._NEWLINE__NEWLINE_Holdet annoncerede den 29. september 2015, at Romain Grosjean ville blive en af \xe2\x80\x8b\xe2\x80\x8bderes k\xc3\xb8rere i 2016-s\xc3\xa6sonen. og Den 30. oktober 2015 under den mexicanske Grand Prix-weekend blev det officielt annonceret, at Ferrari-testk\xc3\xb8rer Esteban Guti\xc3\xa9rrez ville k\xc3\xb8rer den anden racer i 2016-s\xc3\xa6sonen. i efter\xc3\xa5ret 2016 blev det annonceret at de droppede Esteban Guti\xc3\xa9rrez n\xc3\xa5r s\xc3\xa6sonen sluttede, og de havde i stedet hyret Kevin Magnussen til at overtage Esteban Guti\xc3\xa9rrez "s\xc3\xa6de" fra 2017-s\xc3\xa6sonen.'